**RAPORT**

despre progresele înregistrate şi dificultăţile întâmpinate în procesul de realizare a Planului de acţiuni

privind implementarea Strategiei Naţionale de Integritate şi Anticorupţie pe anii 2022–2023

în cadrul Ministerului Apărării, pentru anul 2022

| **Nr. d/o** | **Denumirea acţiunii** | **Măsurile întreprinse** | **Dificultăţi/**  **probleme** |
| --- | --- | --- | --- |
| **I. Promovarea integrităţii în cadrul Ministerului Apărării** | | | |
| **1.** | Asigurarea angajării şi promovării funcționarilor publici pe bază de merit şi de integritate profesională | În cadrul Ministerului Apărării (MA) și autoritățile administrative din subordine, concursurile privind ocuparea funcţiilor publice vacante sunt organizate în conformitate cu prevederile Legii nr. 158/2008 cu privire la funcţia publică şi statutul funcţionarului public, precum şi Regulamentului cu privire la ocuparea funcţiei publice prin concurs, aprobat prin Hotărîrea Guvernului RM nr. 201/2009. În acest sens, prin ordinul Ministrului apărării nr. 54/2021 este instituită comisia de concurs pentru ocuparea funcțiilor publice vacante din cadrul Ministerului Apărării.  Pe parcursul anului 2022 au fost organizate și desfășurate 5 concursuri pentru ocuparea funcțiilor publice vacante din cadrul aparatului central al Ministerului Apărării (consultant principal Serviciul resurse umane, Direcția management instituțional; consultant principal Direcția politici de apărare și planificarea apărării; consultant principal Direcția planificare resurse financiare și tehnico-materiale; auditor intern principal Serviciul de audit), anunțurile fiind plasate pe pagina oficială a instituției (www.army.md) și portalul guvernamental al funcțiilor publice pentru ocuparea cărora autoritățile publice organizează concurs www.cariere.gov.md. Urmare a concursurilor organizate, o funcție publică a fost ocupată de către învingătorul concursului, iar un concurs se află în derulare.  În perioada raportată au fost angajate 10 persoane la funcții publice. Angajarea acestora nu a avut loc prin modalitatea ocupării funcțiilor vacante sau temporar vacante prin concurs.  Totodată, din cadrul altor unități militare, prin transfer, au fost numiți 4 militari prin contract.  În cadrul Marelui Stat Major al Armatei Naționale (MStM AN), Comisia de concurs pentru ocuparea funcţiilor publice vacante a fost instituită prin ordinul şefului MStM AN, comandant al AN nr. 5/2022, iar în Centrele militare, temei pentru ocuparea funcțiilor publice vacante servesc ordinele comandanţilor.  Astfel, pentru perioada de referinţă, în cadrul MStM al AN și structurile din subordine, din 80 funcţii publice vacante, la concurs au fost scoase 55, fiind desfășurate 37 concursuri de angajare. Pentru aceeași funcție publică au fost desfășurate 8 concursuri repetate.  Adițional, au fost solicitate și obținute 58 certificate de cazier privind testarea integrității profesionale, inclusiv pentru persoane încadrate anterior, dar care nu dețineau certificatul.  În scopul realizării cerințelor Legii nr. 270/2018 privind sistemul unitar de salarizare în sectorul bugetar și Hotărârii Guvernului nr. 1231/2018 pentru punerea în aplicare a prevederilor Legii menționate, a fost realizată evaluarea trimestrială a performanțelor profesionale individuale ale angajaților MA pentru stabilirea sporului pentru performanță pentru trimestrele anului 2022.  Concomitent, este monitorizată informația referitoare la:  - data atingerii următoarei etape de vechime în muncă pentru atribuirea treptei succesive de salarizare corespunzătoare;  - expirarea termenului contractului;  - expirarea termenului de aflare în grad al militarilor MA.  În temeiul prevederilor Legii nr. 271/2008 privind verificarea titularilor şi a candidaţilor la funcţii publice, în cadrul MA, prin ordinul Ministrului apărării nr. 369/2019, a fost instituită Comisia privind stabilirea compatibilităţii/ incompatibilităţii titularilor şi candidaţilor la funcţii publice, funcţii publice cu statut special cu interesele funcţiei din cadrul MA. În anul 2022, comisia respectivă a analizat 43 persoane, care au fost angajate/reconfirmate în funcţie. | Nu au fost întîmpinate |
| **2.** | Asigurarea respectării regimului de incompatibilităţi, de restricţii în ierarhie şi de limitare a publicităţii | Interdicţiile şi restricţiile militarilor sunt stabilite de art. 11 și art. 36 din Legea nr. 162/2005 cu privire la statutul militarilor.  Concomitent, prin Legea nr. 148/2017 pentru modificarea și completarea unor acte legislative, Legea cu privire la statutul militarilor a fost completată cu art. 371 privind măsurile de asigurare a integrităţii profesionale a militarilor.  Cazuri de incompatibilităţi şi restricţii în ierarhie în cadrul MA şi structurilor din subordine, nu au fost atestate. Astfel, pe marginea acestui subiect sesizări nu au fost înregistrate la Autoritatea Naţională de Integritate (ANI). | Nu au fost întîmpinate |
| **3.** | Asigurarea respectării regimului declarării averilor şi intereselor personale | În conformitate cu art. 24 (2) din Legea nr. 133/2016 privind declararea averii și a intereselor personale, începând cu 1 ianuarie 2018, în cadrul Ministerului Apărării subiecții declarării sunt obligaţi să depună declaraţiile exclusiv în formă electronică, prin intermediul serviciului electronic disponibil pe pagina web oficială a ANI (www.ani.md).  Totodată, a fost aprobat ordinul Ministrului apărării nr. 753/2017 „Cu privire la desemnarea persoanelor responsabile de colectare a declarațiilor de avere şi interese personale (colectori) în cadrul Ministerului Apărării”.  Actualmente în cadrul MA și MStM al AN, menționăm 272 subiecți ai declarării averii și a intereselor personale care activează în entitatea publică. Totodată, pentru perioada de referință 36 subiecți au încetat mandatul/raporturile de muncă sau de serviciu, iar 20 au fost angajați/numiți/cu mandatele validate pe parcursul anului.  Adițional, a fost actualizat Registrul electronic al subiecților declarării averii şi a intereselor personale. | Nu au fost întîmpinate |
| **4.** | Asigurarea respectării regimului conflictelor de interese şi neadmitereafavoritismului | În perioada de raportare în cadrul instituţiei de apărare au fost declarate 24 situaţii de conflict de interese real. Subiecţii declaraţiilor au solicitat abținerea de la exercitarea atribuţiilor în calitate de membru al comisiei în care aceştia aveau dreptul de vot, reieşind din considerentele că urma să fie discutată în cadrul şedinţelor respective şi candidatura acestora, sau cu delegarea atribuțiilor prin raport pe linie de comandă privind semnarea unui act administrativ. Declaraţiile menţionate, prezentate în formă scrisă, au fost soluţionate, precum şi înregistrate în Registrul declaraţiilor privind conflictul de interese în MA şi AN, ţinut conform anexei nr. 4 a Legii nr. 133/2016 privind declararea averii şi a intereselor personale.  Pentru instrumentarea altor 8 cazuri de conflict de interes real, s-au întreprins măsurile legale în vederea soluționării acestora, cu expedierea demersurilor corespunzătoare în adresa ANI. Pe fiecare situație în parte, ANI a venit cu o decizie de soluționare a conflictului de interese real atestat, astfel asigurându-se implementarea corespunzătoare a normei legale privind regimul juridic al conflictelor de interese.  Pe parcursul anului 2022, ANI nu a emis careva acte de constatare cu privire la conflictele de interese în care să fie vizaţi militari sau funcţionari civili din cadrul AN sau MA. De asemenea, careva acte juridice adoptate în situaţii de conflict de interese şi ulterior anulate de către instanţa de judecată la solicitarea ANI, nu au fost. | Nu au fost întîmpinate |
| **5.** | Asigurarea respectării regimului cadourilor | În perioada de referință, în registrele administrate au fost înscrise 18 cadouri admisibile. Cadouri răscumpărate nu au fost, precum şi cadouri inadmisibile recepţionate şi transmise către CNA, nu au fost înregistrate.  Comisia MA menține și actualizează trimestrial pe pagina web oficială a entității publice Registrele de evidență a cadourilor admisibile/inadmisibile ale MA şi AN. | Nu au fost întîmpinate |
| **6.** | Asigurarea neadmiterii, denunţării şi tratării influenţelor necorespunzătoare | Cadrul normativ departamental, care defineşte şi statutează regimul juridic al denunţării şi tratării influenţelor necorespunzătoare în MA, este prevăzut în Regulamentul cu privire la evidenţa cazurilor de influenţă necorespunzătoare în AN, aprobat şi pus în aplicare prin ordinul MA nr. 533/2014.  Pe parcursul perioadei de referință nu s-au înregistrat cazuri de denunţ a influenţei necorespunzătoare în cadrul instituției apărării. | Nu au fost întîmpinate |
| **7.** | Asigurarea neadmiterii și denunţării manifestărilor de corupţie; protecţia avertizorilor de integritate | În cadrul MA se implementează Regulamentul privind avertizorii de integritate în MA aprobat prin ordinul Ministrului apărării nr. 888/2019. A fost desemnată structura/persoana responsabilă de ţinerea evidenţei dezvăluirilor practicilor ilegale și al avertizărilor de integritate în MA şi examinarea acestora. Respectiv, a fost elaborat Registrul dezvăluirilor practicilor ilegale și al avertizărilor de integritate în MA.  Dezvăluirea internă a practicii ilegale se face în scris, pe suport de hârtie, fiind semnată de către angajat sau prin sistemul electronic de dezvăluire on-line (https://www.army.md/cidig/) ori este comunicată la linia telefonică specializată anticorupţie a MA (022-232-806). Dezvăluirea se întocmește prin completarea de către angajat sau, după caz, de către operatorul liniei telefonice specializate a formularelor prevăzute. Dezvăluirea practicii ilegale se înscrie în Registrul dezvăluirilor practicilor ilegale și al avertizărilor de integritate în MA, ținut de către IMMA. Identitatea angajatului care dezvăluie practici ilegale nu se divulgă și nu se comunică persoanelor bănuite de asemenea practici.  Astfel în perioada de referință au fost înregistrate 10 dezvăluiri on-line, pe fiecare caz s-a dispus cercetare, dar acestea nu prevăd careva denunțuri ale manifestărilor de corupție. Totodată, au fost recepționate 13 apeluri la linia specializată anticorupție. Tematica apelurilor a constat în solicitare de informație sau informarea privind nemulțumirea apelantului referitor la anumite aspecte care nu cad sub incidența domeniului anticorupție.  Totodată, în anul 2022, în Registrul dezvăluirilor practicilor ilegale și al avertizărilor de integritate în MA, nu au fost înregistrate dezvăluiri de practici ilegale. Avertizări de integritate transmise la Centrul Național Anticorupție (CNA) nu au fost. | Nu au fost întîmpinate |
| **8.** | Asigurarea intoleranţei faţă de incidentele de integritate | Cadrul normativ departamental, care defineşte statutul disciplinar aplicabil efectivului de militari ai MA/AN este prevăzut în Legea nr. 52/2007 cu privire la aprobarea Regulamentului disciplinei militare. Pentru perioada de raportare a fost aplicată o sancțiune disciplinară aplicată în legătură cu implicarea agentului public în incidente de integritate.  De către MA, în anul 2022, au fost expediate în adresa autorităţilor anticorupţie șase sesizări cu privire la implicarea efectivului în incidente de integritate, pe unul dintre cazuri a fost pornit proces contravențional, iar pentru altul, proces penal. | Nu au fost întîmpinate |
| **9.** | Asigurarea respectării transparenţei în procesul decizional | Lista generală a părţilor interesate în procesul de consultare publică desfăşurat în cadrul MA este actualizată semestrial și se plasează pe pagina-web oficială a MA (http://www.army.md), la compartimentul „Transparența Decizională”, rubrica „Lista părților interesate”.  Proiectele documentelor de politici publice și cele ale actelor normative, elaborate de către subdiviziunile structurale ale MA și MStM AN, plasate pe pagina web oficială a Ministerului Apărării la compartimentul „Transparența Decizională”, rubrica „Anunțurile privind inițierea elaborării deciziei” și „Anunțurile privind organizarea consultărilor publice”, sunt monitorizate semestrial.  În conformitate cu prevederile Legii nr. 239/2008 privind transparența în procesul decizional, MA elaborează anual „Raportul privind transparenţa în procesul decizional”, pe care îl expediază Cancelariei de Stat, conform termenelor stabilite.  Potrivit executării prevederilor Hotărârii Guvernului nr. 967/2016 „Cu privire la mecanismul de consultare publică cu societatea civilă în procesul decizional”, a fost creat Consiliul sectorial de cooperare cu societatea civilă în cadrul MA, instituit prin ordinul Ministrului apărării nr. 617/2019. | Nu au fost întîmpinate |
| **10.** | Asigurarea respectării accesului la informaţii de interes public | În perioada vizată, accesul la informația de interes public pe domeniul de comunicare este asigurat prin intermediul paginii oficiale web a Ministerului Apărării www.army.md, unde sunt plasate comunicate de presă despre activitatea instituției.  De asemenea, publicul este informat prin intermediul revistei „Oastea Moldovei”, precum și a rețelelor sociale (Facebook, Flickr, Twitter, Youtube).  Serviciul informare și comunicare cu mass-media a primit 405 solicitări de acces la informație (online și telefonice) din partea instituțiilor de presă. Principalele subiecte au fost: situația regională, tensiunile din regiunea transnistreană, depozitele de la Cobasna, exercițiul cu rezerviștii Armatei Naționale, escaladarea situației în Kosovo, asistența externă pentru Armata Națională, înrolarea tinerilor în Armata Națională, serviciul obligatoriu în România și Rusia, epoleți de tip nou pentru categoria de sergenți, alarmă falsă în minarea centrelor militare, exercițiul internațional Nobel Partner (Georgia), stingerea focului veșnic de la Șerpeni, exercițiul multinațional „Scutul de Foc”, înrolarea tinerilor în Armata Națională, misiuni internaționale de menținere a păcii, participarea la parada militară de la București, cursul pentru lunetiști, studiile la Academia Militară „Alexandru cel Bun”, mobilizarea în Republica Moldova, fragmente din rachete căzute la Naslavcea și Briceni, participarea militarilor la exerciții naționale și internaționale etc.  La toate solicitările au fost formulate răspunsuri, în limita confidențialității și competențelor.  Pentru asigurarea accesului publicului la informația despre domeniul de apărare, pe pagina web a instituției au fost publice 261 comunicate de presă, care ulterior au fost difuzate reprezentanților mass-media și postate pe rețelele sociale. | Nu au fost întîmpinate |
| **11.** | Asigurarea gestionării transparente şi responsabile a patrimoniului public şi a asistenţei externe | În perioada anului 2022, prin intermediul programelor de asistenţă externă „Finanţarea Militară Străină (FMF)/ Comercializarea Militară Străină (FMS)”, AN a recepționat de la partea americană bunuri materiale în sumă de 98926466,98 lei moldovenești.  Informaţia privind gestionarea programelor de asistenţă externă a fost raportată Ministerului Finanţelor, precum şi plasată pe site-ul specializat amp.gov.md.  În același context, programul „Securitatea Fizică și Managementul Stocurilor (PSSM) de Armament Mic Armament Ușor (SALW) și Muniții Convenționale (CA) în AN” este înregistrat pe site-ul specializat amp.gov.md şi se axează pe următoarele componente de acţiuni:  1) Implementarea Conceptului de management al Zonelor de Păstrare şi depozitare a muniţiilor cu construirea unui depozit de muniţii conform standardelor;  2) Micşorarea Riscului de Explozie la depozitele de muniţii;  3) Consolidarea capabilităţilor de analiză chimică a explozivilor;  4) Standarde şi cooperare internaţională;  5) Implementarea Sistemului de transportare a materialelor periculoase în AN;  6) Dezvoltarea şi Instruirea profesională în domeniu PSSM/SALW.  Evidenţa sintetică a patrimoniului public, inclusiv şi a asistenţei externe, se ţine de către serviciile financiare ale unităţilor/instituţiilor militare. Evidenţa analitică, pe fiecare tip de mijloc material, se ţine de către serviciile logistice ale unităţilor militare. Anual se efectuează inventarierea acestor bunuri materiale.  În același context, potrivit prevederilor Legii nr. 229/2010 privind controlul financiar public intern, managerul entităţii publice, în rezultatul autoevaluării, apreciază organizarea sistemului de control intern managerial şi emite anual, pentru anul precedent, o declaraţie de răspundere managerială.  Declarația de răspundere managerială pentru anul de evaluare 2021, a fost plasată pe pagina web a MA la compartimentul Infocentru/Informație utilă/Documente online. Un exemplar a fost remis și în adresa Ministerului Finanțelor.  Adițional, conform prevederilor Hotărârii Guvernului nr. 675/2008 cu privire la Registrul patrimoniului public a fost elaborată și expediată în adresa Agenției Proprietății Publice, Darea de seamă privind bunurile imobile proprietate publică a statului, aflate în gestiunea MA potrivit situaţiei din 1 ianuarie 2022.  Toate anunțurile de achiziționare, rezultatele procedurilor de achiziții efectuate prin intermediul Agenției Asigurare Resurse și Administrare Patrimoniu au fost plasate pe pagina oficială web a MA, compartimentul Infocentru/Achiziții publice şi respectiv MTender.gov.md.  Totodată, în perioada menționată, au fost plasate 2 Planuri de achiziții a bunurilor, lucrărilor și serviciilor pe pagina web a instituției la compartimentul Infocentru/ Achiziții publice/ Planul de achiziții pe anul 2022. Structurile responsabile au asigurat monitorizarea procesului de gestionare a patrimoniului public și au participat în cadrul a 131 comisii de recepționare a bunurilor prin intermediul programelor de asistență externă. | Nu au fost întîmpinate |
| **12.** | Asigurarea implementării şi respectării normelor de etică şi deontologie | În perioada de referință, s-au atestat 2 sesizări privind încălcarea normelor de etică şi deontologie, care au fost investigate. Întru evitarea oricăror încălcări de această natură, personalul din cadrul organelor administrativ-militare a fost atenționat privind respectarea unui comportament integru, a Codului de conduită și a normelor legale în vigoare.  Totodată, în perioada de referință, în cadrul Centrelor militare teritoriale au fost organizate 10 instruiri, fiind instruiți 212 funcționari publici cu privire la respectarea normelor de etică și deontologie. De asemenea, în perioada de raportare, 1 persoană din cadrul unui Centru Militar Teritorial a încălcat normele de etică și deontologie, fiindu-i aplicată sancțiune disciplinară, conform Regulamentului disciplinei militare. | Nu au fost întîmpinate |
| **13.** | Asigurarea respectării regimului de restricţii şi limitări în legătură cu încetarea mandatului, a raporturilor de muncă sau de serviciu şi migrarea agenţilor publici în sectorul privat (pantuflaj) | În perioada raportată în cadrul MA și MStM al AN, precum și instituțiile din subordine, 88 de agenți publici și-au încetat mandatul, raporturile de muncă sau de serviciu. Menționăm că nu au fost atestate oferte de muncă sau de angajare oferite agenților publici în cadrul organizațiilor comerciale, care să cadă sub incidența aspectelor de pantuflaj.  Respectiv, în perioada raportată în cadrul MA nu s-au înregistrat refuzuri ale contractelor comerciale, din motive precum că, în organizaţiile comerciale activează persoane care, pe parcursul ultimului an, au fost agenţi publici în cadrul MA. | Nu au fost întîmpinate |
| **14.** | Asigurarea implementării managementului riscurilor de corupţie | Cadrul normativ care prezintă temei de elaborare și actualizare a Registrelor Riscurilor în entitatea militară este ordinul Ministrului apărării nr. 318/2016 cu privire la aprobarea Regulamentului privind modul de implementare a managementului riscurilor în cadrul AN, aparatului central al MA şi instituţiilor acestuia.  În acelaşi sens, persoanele, pe seama cărora a fost pusă sarcina de efectuare a unor activități de control sau audit în cadrul unităților/instituţiilor militare, verifică prezența Registrului riscurilor în cadrul unităților militare. Totodată, la necesitate propun conducerii unității, după caz, includerea în Registrul riscurilor a unor riscuri noi identificate în urma activităților de control sau audit. | Nu au fost întîmpinate |
| **15.** | Instruirea agenţilor publici şi a conducătorilor entităţilor publice cu privire la rigorile de integritate instituţională | În perioada 11-13.01.2022 s-a desfășurat în format on line cursul Consolidarea integrității în operațiile de menținere a păcii ,,Building Integrity in Peace Suport Operations”, organizat de Comandamentul Forţelor Întrunite al NATO de la Napoli, Italia, în comun cu Centrul de instruire pentru operații de menținere a păcii din Bosnia și Herțegovina. La activitate a fost instruit efectivul celui de-al 17-lea contingent al AN, preconizat pentru detașare în misiunea din regiunea Kosovo. În cadrul acestuia au fost instruite 46 persoane.  La data de 16.03.2022 s-a desfăşurat seminarul de instruire cu reprezentantul ANI şi subiecţii declarării din cadrul MA. La şedinţă s-au conectat 88 de utilizatori cu un număr total de aproximativ 110 persoane, cu scopul informării și consolidării nivelului de conștientizare a subiecților declarării asupra importanței depunerii în termen a declarațiilor de avere și interese personale.  În perioada 18-19 mai 2022, în or. Rakitje, Croația s-a desfășurat, la nivel regional, Atelierul de lucru Promovarea integrității în sectorul de securitate ,,Denunțarea”, organizat de către Centrul de Cooperare în Securitate în parteneriat cu Secretariatul Inițiativei Regionale Anticorupție. La activitate a participat un reprezentant al Inspectoratului Militar al Ministerului Apărării (IMMA).  Adițional, instituția apărării a participat cu trei reprezentanți la cursul Consolidarea integrităţii în operaţii de menţinere a păcii (Building Integrity in Peace Support Operations), în perioada 27 iunie - 01 iulie 2022, în cadrul Peace Support Operations Training Centre din Saraievo, Bosnia şi Herţegovina.  Totodată, la data de 01 iulie 2022 s-a desfășurat ședința de instruire, cu referire la riscurile de corupţie și măsurile de consolidare a integrității în misiunile de menținere a păcii ,,Integritatea în misiune” condusă de reprezentantul IMMA. În cadrul acesteia au fost intruite 41 persoane care ulterior au fost detașate în misiunea de menținere a păcii în Kosovo.  Adițional, în cadrul instituției de apărare au fost dispuse măsuri privind organizarea și desfășurarea activităților de instruire pe aspectul respectării drepturilor omului, precum și neimplicarea în incidente de integritate prin crearea unui Grup de lucru din care face parte și un reprezentant al IMMA, responsabil de desfășurarea ședințelor de informare cu tematica ,,Prevenirea Corupției. Noțiuni de integritate. Măsuri de consolidare a integrității”. Subsecvent, în unitățile AN au fost desfășurate ședințe de informare pe aspecte privind tematica prenotată.  În perioada 12-16 septembrie s-a desfășurat Cursul privind consolidarea integrităţii pentru efectivul de subofiţeri (The Building Integrity for Senior Non-Commissioned Officers Course) organizat de către Centrul de instruire pentru operațiuni de menținere a păcii din Bosnia și Herțegovina, instruite au fost 2 (două) persoane.  În perioada 07-11 noiembrie curent, în cadrul şcolii NATO din Oberammergau, Germania s-a desfășurat cursul „Defence Leadership in Building Integrity”, la care au participat 3 reprezentanți ai Ministerului Apărării.  În aceeași ordine de idei, menționăm că în perioada 07-09 decembrie, la Bruxelles s-a desfășurat Conferința de consolidare a integrităţii 2022 în cadrul căreia au participat 5 rezentanți ai instituției de apărare, care au împărtașit experiența acumulată în realizarea procesului de auoevaluare în cadrul Programului de Consolidare a integrității în sectorul de apărare şi securitate. | Nu au fost întîmpinate |
| **II. Transparență și responsabilitate în fața cetățenilor** | | | |
| **16.** | Extinderea listei de servicii publice prestate prin intermediul platformei electronice | Actualmente prin intermediul platformei electronice sunt prestate 7 servicii publice. Este de menționat că prin intermediul Registrului de Stat al Serviciilor Publice Administrative, serviciile menționate au fost actualizate și publicate cu respectarea cerințelor înaintate.  Lista și datele serviciilor sunt accesibile pe Portalul Serviciilor Publice care este unicul punct de acces pentru persoane fizice și juridice la informațiile privind serviciile publice administrative prestate de instituțiile Republicii Moldova. | Nu au fost întîmpinate |
| **17.** | Transmiterea tuturor proiectelor de acte legislative și normative pasibile de expertiză anticorupție, după definitivarea proiectelor în urma avizării, la CNA pentru efectuarea expertizei anticorupție | Pentru perioada de raportare, instituția apărării a elaborat următoarele proiecte de acte normative pasibile de expertiza anticorupție, care au fost aprobate de Guvern, și supuse în prealabil acestei expertize:  1) Proiectul HG „Cu privire la rezultatele încorporării în serviciul militar în octombrie 2021 – ianuarie 2022 şi încorporarea în serviciul militar în aprilie-iulie 2022”, proiectul a fost aprobat prin Hotărîrea de Guvern nr. 287/2022;  2) Proiectul HG „Cu privire la aprobarea Regulamentului privind organizarea activităților aeronautice de mentenanță, exploatarea pieselor, dispozitivelor și infrastructurii aeronautice în AN”. Proiectul a fost înregistrat la Cancelaria de Stat cu nr. 58/MA/2021, actualmente în proces de reavizare;  3) Proiectul HG „Cu privire la asigurarea măsurilor organizatorice și a condițiilor necesare pentru participarea contingentului Armatei Naționale în cadrul Forței Interimare a Națiunilor Unite în Liban (UNFIL), proiectul a fost aprobat prin Hotărîrea de Guvern nr. 85/2022. | Nu au fost întîmpinate |
| **18.** | Întocmirea sintezei obiecțiilor incluse în rapoartele de expertiză anticorupție pe marginea proiectelor de legi și de Hotărâri ale Guvernului și publicarea ei pe pagina web a executivului concomitent cu publicarea proiectelor transmise la Guvern spre aprobare | Pe parcursul anului 2022, a fost întocmită sinteza propunerilor şi obiecţiilor la următoarele proiecte:  1) Proiectul HG „Cu privire la rezultatele încorporării în serviciul militar în octombrie 2021 – ianuarie 2022 şi încorporarea în serviciul militar în aprilie-iulie 2022”, care a fost aprobat prin Hotărîrea de Guvern nr. 287/2022;  2) Proiectul HG „Cu privire la asigurarea măsurilor organizatorice și a condițiilor necesare pentru participarea contingentului Armatei Naționale în cadrul Forței Interimare a Națiunilor Unite în Liban (UNFIL), proiectul a fost aprobat prin Hotărîrea de Guvern nr. 85/2022. | Nu au fost întîmpinate |

**Lista abrevierilor**

AN Armata Naţională

ANI Autoritatea Naţională de Integritate

CNA Centru Național Anticorupție

IMMA Inspectoratul Militar al Ministerului Apărării

MStM Marele Stat Major al Armatei Naționale

MA Ministerul Apărării

SICMM Serviciul informare și comunicare cu mass-media